Publication: Magyar Közlöny
Issue: MK-2010-116 (Year: 2010, Number: 116)
Era: contemporary
Section: 1. Az Ör. az önkormányzatokról szóló 1990. évi LXV. törvény (a továbbiakban: Ötv.) 16. § (1) bekezdését felhatalmazó
Paragraph Index: 308

1. Az Ör. az önkormányzatokról szóló 1990. évi LXV. törvény (a továbbiakban: Ötv.) 16. § (1) bekezdését felhatalmazó rendelkezésként megjelölve szabályozza Miskolc Megyei Jogú Város parkolási rendjét. A területi és tárgyi hatály meghatározása mellett, a rendelkezésre álló várakozó helyeket három, az elõre megjelölt napszakokban díjfizetés ellenében, idõben behatároltan használható zónára osztja. Az Ör. rendezi az így körülírt szolgáltatás ellenértékét, annak mértékét és módját is. Az utóbbi tekintetében egyidejûséget vár el a közlekedõtõl, azaz a parkolással egyidejûleg köteles az ellenszolgáltatást megfizetni. Az Ör. rendezi az ellenszolgáltatás elmulasztásának jogkövetkezményeit is akként, hogy a jogszerûtlen parkolást pótdíj, illetve emelt mértékû pótdíj elõírásával szankcionálja. Elõírásai szerint a díj és pótdíj beszedése az üzemeltetõ (joga) és feladata, aki a szabályszerû parkolást egyebekben bármikor jogosult ellenõrizni. A jogosulatlan várakozás jogkövetkezményeirõl pedig a jármû szélvédõjén elhelyezett pótdíjfizetési felszólítást hagy. Az Ör. rendelkezései szerint a szolgáltatás jogosulatlan igénybevétele esetén a pótdíjfizetés kötelezettje lehet a „parkolási igazolványt használó jármû vezetõje” [5. § (2) bekezdés], avagy a „gépjármû tulajdonosa (üzemben tartója vagy használója)” is [5. § (4) bekezdés]. A szankció mértéke a felszólításnak a jármû szélvédõjén történõ elhelyezése és a pótdíj megfizetése között eltelt idõhöz igazodik, ugyanakkor bizonyos esetben – az adott zónára érvényes egy órai parkolásra szóló parkolójegy árának többszörösét kitevõ – pótdíjat annak „törvényes kamataival” együtt kell megfizetni. Az Ör. egyértelmûvé teszi, hogy az üzemeltetõ a parkolóhely biztosításán túl nem köteles egyéb szolgáltatásra (pl. õrzés, károkért való felelõsség), ugyanakkor a Miskolc Megyei Jogú Várossal megkötött szerzõdés alapján nevesíti a szolgáltatót a Régió Park Miskolc Kft. személyében.

Source: https://magyarkozlony.hu/hivatalos-lapok/59ffe260d7d5b11487f018f9cf909593f59d3334/dokumentumok/3e961ea3c78a6ccec15fd7fd78e273dc0cb56ac3/letoltes